“แบงก์ชาติอังกฤษ” มติเอกฉันท์ 7-2 ขึ้นดอกเบี้ย 0.5%
“แบงก์ชาติอังกฤษ” มติเอกฉันท์ 7-2 ประกาศขึ้นดอกเบี้ย 0.5% สู่ระดับ 4% ตามคาด พร้อมส่งสัญญาณชะลอขึ้นอัตราดอกเบี้ยครั้งต่อไป หลังเงินเฟ้อใกล้ผ่านจุดสูงสุดแล้ว
“แบงก์ชาติอังกฤษ” มติเอกฉันท์ 7-2 ขึ้นดอกเบี้ย 0.5% ตามคาด พร้อมส่งสัญญาณชะลอขึ้นอัตราดอกเบี้ยครั้งต่อไป
2 ก.พ. 2566

ธนาคารกลางอังกฤษ (BoE) มีมติ 7-2 ประกาศปรับขึ้นอัตราดอกเบี้ย 0.50% สู่ระดับ 4.0% ซึ่งเป็นระดับสูงสุดนับตั้งแต่ปี 2551 ในการประชุมวันนี้ ตามที่ตลาดคาดการณ์ไว้ ซึ่งเป็นการปรับขึ้นอัตราดอกเบี้ยเป็นครั้งที่ 10 ติดต่อกัน
อย่างไรก็ดี แถลงการณ์ของ BoE ส่งสัญญาณชะลอการปรับขึ้นอัตราดอกเบี้ย โดยระบุว่าเงินเฟ้อมีแนวโน้มผ่านระดับสูงสุดแล้ว และการปรับขึ้นอัตราดอกเบี้ยเริ่มส่งผลกระทบต่อเศรษฐกิจ
โดยแถลงการณ์ระบุว่า การปรับขึ้นอัตราดอกเบี้ยต่อไปยังคงมีความเป็นไปได้ แต่จะเกิดขึ้นก็ต่อเมื่อเงินเฟ้อมีความเสี่ยงที่จะปรับตัวในระดับสูงเป็นเวลานานกว่าที่ BoE คาดการณ์ไว้
ก่อนหน้านี้ BoE ปรับขึ้นอัตราดอกเบี้ย 0.50% สู่ระดับ 3.50% ในการประชุมเดือนธ.ค.2565 หลังจากปรับขึ้น 0.75% ในเดือนพ.ย. ซึ่งเป็นการปรับขึ้นอัตราดอกเบี้ยครั้งใหญ่ที่สุดในรอบ 33 ปี หรือนับตั้งแต่ปี 2532
นอกจากนี้ นักวิเคราะห์คาดว่า BoE จะปรับขึ้นอัตราดอกเบี้ยอีก 0.25% ในไตรมาส 2/2566 ซึ่งจะทำให้อัตราดอกเบี้ยนโยบายของ BoE แตะเพดานสูงสุดที่ 4.25%